b'\n_START_ARTICLE_\nSmigis\n_START_PARAGRAPH_\nSmigis (angl. dart)\xc2\xa0\xe2\x80\x93 trumpa str\xc4\x97l\xc4\x97, skirta svaidyti ranka. Paprastai priekis su antgaliu ir pasunkintas, o galas\xc2\xa0\xe2\x80\x93 plunksnotas._NEWLINE_Europoje smigiai buvo naudojami retai. Rom\xc4\x97ni\xc5\xa1ki smigiai vadinosi plumbatos, juos naudojo Romos legionieriai kaip papildom\xc4\x85 ginkl\xc4\x85. Ypatingus sunkius smigius naudojo makedonie\xc4\x8di\xc5\xb3 kariuomen\xc4\x97\xc2\xa0\xe2\x80\x93 jie b\xc5\xabdavo svaidomi ne ranka, o naudojant kestr\xc4\x85\xc2\xa0\xe2\x80\x93 speciali\xc4\x85 svaidykl\xc4\x99._NEWLINE_Lietuvi\xc5\xa1kas terminas smigis nesutampa su angli\xc5\xa1ku dart. Angli\xc5\xa1kasis dart rei\xc5\xa1kia bet kokius smailius plunksnotus str\xc4\x97l\xc4\x97s tipo \xc5\xa1audmenis (bet ne lank\xc5\xb3 ar arbalet\xc5\xb3 str\xc4\x97les)\xc2\xa0\xe2\x80\x93 pradedant nuo masyvi\xc5\xb3 balist\xc5\xb3 str\xc4\x97li\xc5\xb3 ir baigiant ma\xc5\xbeut\xc4\x97mis sarbakan\xc5\xb3 str\xc4\x97lyt\xc4\x97mis._NEWLINE_\xc5\xa0iais laikais smigiai naudojami pramogai ar sportuoti, paprastai \xc5\xbeaisti smigin\xc4\xaf.'